WikipediA 


Marin kieli 


Mari on suomalais-ugrilaisten kielten volgalaiseen ryhmään kuuluva kieli. Marin 
kielestä ja sen puhujista on ennen käytetty nimitystä tseremissi. Nykyisin heitä 
kutsutaan mareiksi, ja heistä noin puolet asuu Marin tasavallassa, loput muualla 
Venäjällä. 


Marin kielen päämurteet ovat länsimari (vuorimari) ja itämari ( niittymari ja 
varsinainen itämari). Vuorimarin nimitys tulee siitä, että sen puhujat asuvat Marinmaan lounaiskolkassa Volgan oikean rannan mäkisellä 
seudulla. Niittymarien nimitys tulee siitä, että sen puhujat asuvat Volgan vasemman rannan tasamaalla. Varsinaiset itämarit muuttivat 
tältä alueelta 1700-luvulla pakoon uskonnollista käännytystä nykyisen Baskortostanin alueelle. Lisäksi on olemassa pieni koillismurteen 
ryhmä Nizni Novgorodin ja Kirovin alueella. 

Mareja on yhteensä noin 548 000 (vuonna 2010), joista vuorimareja on arviolta 23 500. Suunnilleen 70 % puhuu äidinkielenään maria; 
muiden ensisijaisena kielenä on venäjä, vaikka he pitävätkin itseään yhä mareina.M Marinmaan asukkaita on 760 000, joista 43 % on 
marilaisia; loput asuvat nimikkotasavallan ulkopuolella. 

Marin kielellä on kaksi kirjallista muotoa kyrillisin kirjaimin . Niiden syntyhistoria alkaa 1800-luvulla, jolloin Venäjällä pyrittiin 
käännyttämään pikkukansoja ortodoksisuuteen. Uskonnollisia tekstejä kirjoitettiin eri murteilla, jotta marit olisivat oppineet lukemaan. 
Tavoitteena ei kuitenkaan ollut luoda mareille kirjakieltä. Näistä kirjoitustraditioista syntyivät vuorimarin ja niittymarin kirjalliset 
muodot. Kielellisesti kyseessä on vain murre-ero, ja pitkään on suunniteltu kirjakielten yhdistämistä. Yhdistämistä vastustaa lähinnä 
vuorimarien pieni älymystö. 

Vokaalit: 

ae i o ö u u \a redusoitunut vokaali s, joka äännetään kuten englannin epämääräinen artikkeli a 

Konsonantit: 

klusiilit: p t k 

spiranti t: p 5 y 

sibilantit: s z, suhulliset s z 

affrikaatta: c (aina liudentuneena) 

nasaalit: m q (kuten suomen äng) ja n (myös liudentuneena) 
tremulantti: r 

lateraali: / (myös liudentuneena) 
puolivokaali: j 

Paino on sanan viimeisellä täysvokaalilla. Jos sanassa on vain redusoituneita vokaaleja, paino on ensimmäisellä tavulla. 


Sijataivutus 


Esimerkkisanat muno ’muna’, piit ’vesi’ (siis v -mäisesti: vrt. suomen vete-nä ). 


Nominatiivi 

muno 

(3ut 

Genetiivi 

muna-n 

Puö-an 

Akkusatiivi 

muna-m 

Puö-am 

Datiivi 

muna-lan 

ptit-lan 

Latiivi 

mun-es 

ptiö-es 

Illatiivi 

muna-sko 

pöö-askö 

Inessiivi 

muna-sto 

ptiö-astö 

Komparatiivi 

muna-la 

ptit-la 

Komitatiivi 

muna-ye 

ptit-ke 


Verbintaivutus ja persoonapronominit 

Marissa on kaksi konjugaatiota, yksikön ensimmäisen persoonan mukaisesti am- ja em-konjugaatio (muissa suomen sukukielissä ei ole 
konjugaatioeroa). am-konjugaatiossa verbillä on konsonanttivartalo ja em-konjugaatiossa vokaalivartalo. Tämä ero näkyy esimerkiksi 
imperatiivin yksikön toisen persoonan muodossa: (am-konjugaatio:) pur! ’pure!’, (em-konjugaatio:) puro! Tule sisään!’. Kaikkien 
verbintaivutuksessa esiintyvien suffiksien muoto riippuu siitä, kumpaan konjugaatioon verbi kuuluu. Esimerkkisanat puras ’purra’, kolas 
‘kuolla’. 

Suomen ja marin kielisukulaisuutta osoittavia sanoja 


■ jalka - joi 

■ järvi- jer 

■ kahdeksan - 
kandaks 

■ kaksi - kok, kokat 

■ kala - koi 

■ kehä (auringon) - 
kece ('päivä’) 

■ kolme - kum, 
kumat 


■ kota - kuöo ('talo') 

■ kuusi (puu) - koz 

■ kuusi (kuuden, 
kuutena) - kut, 
kuöat 

■ kylmä - kalme 

■ kynsi - kuc 

■ käsi (käden, 
kätenä) - kit 
(kiöan) 


■ luku - lu 
('kymmenen') 

■ lumi - lum 

■ luu - lu 

■ maksa - moks 

■ neljä- nai, nalat 

■ para(s) - poro 
('hyvä') 


■ pata - pot 

■ puu (aines) - pu 

■ sata - suöö 

■ seitsemän - sam, 
samat 

■ sulaa - sula (yks. 
3. p.) 

■ sydän (sydämen) 
- sum 


■ tulen (tulla) - 
toi am 

■ tuli-tu\ 

■ turpa - tyrpö 
('huuli') 

■ viisi - pic 

■ yhdeksän - indeks 

■ yksi - ik, ikte 


Katso myös suomalais-permiläinen sanasto ja uralilainen sanasto. 

Sanajärjestys 


Marin kielessä on edelleen käytössä vanha suomalais-ugrilainen (uralilainen) peruss anajärjesty s, jonka mukaan verbi (predikaatti) on 
lauseessa viimeisenä (subjekti - objekti - verbi eli sov). 

E simerkkilauseita: 

Padassa on kuusi kalaa. - PoSasto kut koi ulo. 

Tuli palaa ja siksi lumi sulaa. - Tul jiila 6a sadan lum sula. 

Eilen minä annoin sinulle kaksi kirjaa. - Teqkece maj talanet kok kniyam puenam. 

Huomenna hän tulee jalan luokseni, me ostamme neljä pulloa olutta ja menemme puistoon istumaan. - Eriä tuöo 5ekem jolan toles, me 
nai klenca puram nalana 5a parkaske sintsas kajena. 

Kirjallisuus 


Ensimmäinen tunnettu marinkielellä kirjoitettu kaunokirjallinen teos on tuntemattomaksi jääneen tekijän vuonna 1767 Kazanissa tsaarin 
vierailun kunniaksi kirjoittama tervehdysruno.^ Varsinaisesta marinkielisestä kaunokirjallisuudesta voidaan puhua kuitenkin vasta 
1900-luvulta alkaen. Marilaisen kirjallisuuden klassinen kausi ajoittuu 1900-luvun alusta 1930-luvun loppuun, jolloin marinkielinen 
älymystö tuhottiin käytännössä viimeiseen mieheen ja naiseen Stalinin puhdistuksissa. Klassisen kauden kirjailijasukupolvi aloitti 
julkaisutoimintansa keisarikunnan kahtena viimeisenä vuosikymmenenä ilmestyneissä kirjallisissa vuosikirjoissa, "kalentereissa”, ja 
dominoi marinkielistä kirjallisuutta 1930-luvun loppuun saakka. Pääosa oli syntyisin talonpoikaisperheistä ja saanut opillisen 
sivistyksensä opettaja- ja pappisseminaareissa.® Klassikoista kuuluisin on Sergei Tsavain (1888-1937). Hänen kirjallinen toimintansa 
ajoittui vuosiin 1905-1936 ja käsitti niin lyriikkaa, näytelmiä kuin proosaakin. Tsavainin merkkiteoksena pidetään osin 
omaelämäkerrallista romaania Elnet (1936), joka jäi keskeneräiseksi kirjailijan vangitsemisen johdosta. Muita klassisen polven 
kirjailijoita olivat muun muassa lyyrikot Nikolai Muhinin (1890-1937), V. Savi (alias Vladimir Muhin) (1888-1938), Olik Ipai (1912- 
1937) ja Jivan Kirlja (1909-1937?). Monitaitoinen Sketan (alias Jakov Majorov) (1898-1937) toimi sanomalehtimiehenä ja 
teatteriohjaajana kirjoittaen proosaa ja humoristisia maalaisnäytelmiä, Osip Sabdarin (1898-1937) romaani Udrimas korno (1937) on 
marinkielisen kirjallisuuden klassikkoja. Sukupolven edustajia olivat myös maailmankirjallisuuden marinkielelle kääntäjä Janis Jalkain 
(1909-1937?) ja vuorimarin kirjakielellä kirjoittanut prosaisti Nikon Ignadev (1895-1941).Klassisen kauden kirjailijoiden 
runoudessa ja proosassa kansalliset aiheet nivoutuivat usein yhteen uuden ajan aatteiden ja vilpittömän poliittisen innostuksen kanssa. 
Ennen 1930-lukua tämä oli suhteellisen ristiriidatonta, sillä neuvostohallinnon alkuvaiheiden kansallisuuspolitiikka loi huomattavasti 
keisarivaltaa paremmat edellytykset kansallisten vähemmistöjen kulttuuripyrinnöilleJ 5 ! 

Stalin hallintokauden hävityksestä marinkielinen älymystö ja kirjallisuus alkoivat elpyä 1950-luvun mittaan. Toisen maailmansodan 
jälkeisen kirjailijasukupolven suurhahmo on Valentin Kolumb (1935-1974), joka lyhyen elämänsä aikana ehti julkaista kolmatta 
kymmentä runokokoelmaa. Hänen työnsä maailmankirjallisuuden (muun muassa Kalevalan osien) marintajana ja yleisenä 
kulttuurivaikuttajana oli niin ikään huomattava.f 1 ^ Viime vuosikymmenten marinkielisessä kaunokirjallisuudessa lyriikalla onkin ollut 







keskeinen asema. Osin tähän on vaikuttanut se, ettei runous ole ollut samalla tavoin kuin proosa toisiaan seuranneiden autoritääristen 
hallintojen kahlitsemaa. Nykylyyrikoista tunnetuimpia ovat muun muassa Albertina Ivanova (s. 1954), Albert Vasiljev (s. 1957), 
Gennadi Ojar (s. 1958), Vjatseslav Abukajev-Emgak (s. 1959), Vitali Popov (s. 1964), Zoja Visvis (s. 1966), Lidia Iksanova (s. 1966), 
Aleksander Petrov (s. 1967), Svetlana Grigoreva (s. 1967), Tatjana Otsejeva (1968), Zoja Dudina, Tatjana Ivanova (s. 1970), Lilia Issai 
(s. 1971), Svetlana Elembajeva (s. 1975), Nadezda Nikitina (s. 1975) ja Elvira Kuklina (s. 1981). Merkille pantavaa on niin 
naisrunoilijoiden suuri määrä kuin aiheiden ja muotokielen monimuotoisuuskin. E 7 ] Maininnan ansaitsee myös Anatoli Spiridovin vuonna 
2002 ilmestynyt marilaisen kansanrunouden ja mytologian pohjalta kirjoitettu Jugorno-eepos, vaikka onkin alun perin venäjäksi 
kirjoitettu. M 

Marinkielinen kirjallisuus on vielä elinvoimaista. 1960-luvulla alkaneen uuden venäläistämispolitiikan, johon 1990-luku toi vain lyhyen 
katkoksen, pitkän aikavälin seuraukset uhkaavat kuitenkin merkittävästi niin marinkielen kuin marinkielisen kirjallisuudenkin 
tulevaisuutta. Keskeisintä ja tuhoisinta on ollut marinkieltä opetuskielenä edes osinkaan käyttävän koululaitoksen lakkauttaminen. 
Kirjallisuus tarvitsee, paitsi kirjailijoita, myös lukijoita. Marinkieli siirtyy toistaiseksi vielä puhuttuna sukupolvelta toiselle, mutta marin 
kirjakielten taito marinkielisen väestön parissa on heikentymässä nopeasti. Kielestä on tulemassa kieli, jota vielä puhutaan, muttei enää 
osata suppean älymystön piirin ulkopuolella lukea. ® 

Uskonnollista kirjallisuutta märiksi ilmestyi jo 1700-luvun puolivälissä ja myöhemmin 1800-luvulla, muun muassa yksittäisten 
evankeliumien käännöksiä. Raamatun Uusi testamentti julkaistiin itämariksi (Y CyrbiHb) kokonaisena kuitenkin vasta vuonna 2007^°^ ja 
länsimariksi (Y CoroHb) vuonna 2014J 11 ! 

n • k • m ( https://fi.wikipedia.org/w/index.php?title=Malline :Ur alilaiset_kielet&action=edit) 


Uralilaiset kielet 


Itämerensuomalaiset 


Saamelaiskielet 


inkeroinen ■ karjala (aunuksenkarjala ■ lyydi ■ varsinaiskarjala) ■ liivi ■ suomi (kveeni ■ meänkieli) ■ vatja ■ vepsä ■ 
viro (voro) 

Länsisaamelaiset eteläsaame ■ luulajansaame ■ piitimensaame ■ pohjoissaame ■ uumajansaame 

akkalansaame t ■ inarinsaame ■ kainuunsaame t ■ keminsaame t ■ kiltinänsaame ■ 


Itäsaamelaiset 


koltansaame ■ turjansaame 


Mordvalaiset ersä ■ moksa 


Mari mari ( niittym ari ■ vuorimari) 
Permiläiset komi (komipermjakki) ■ udmurtti 


Hanti 


hanti 







































Mansi 


mansi 


Unkari unkari 

Pohjoissamojedilaiset enetsi ■ juratsi t ■ nenetsi ■ nganasani 

Samojedikielet 

Eteläsamojedilaiset kamassi t ■ matori t ■ selkuppi 
Luokittelemattomat merja t ■ mestsera t ■ muroma t 

Kielten alueellisia nimityksiä tai kiisteltyjä ryhmittelyjä: suomalais-ugrilaiset ■ suomalais-permiläiset ■ suomalais-volgalaiset ■ 

volgalaiset ■ suomalais-saamelaiset ■ ugrilaiset ■ obinugrilaiset 

